ยอดโควิดไทยพุ่งอีก 756 ราย มาจากคัดกรองเชิงรุก สมุทรสาคร 724 ดันป่วยสะสม 16,221 คน
ยอดโควิดไทยพุ่งอีก 756 ราย มาจากคัดกรองเชิงรุก สมุทรสาคร 724 ดันป่วยสะสม 16,221 คน 
ยอดโควิดไทยพุ่งอีก 756 ราย มาจากคัดกรองเชิงรุก สมุทรสาคร 724 ดันป่วยสะสม 16,221 คน
28 ม.ค. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (28 ม.ค.64) ระบุพบผู้ป่วยยืนยันติดเชื้อรายใหม่ 756 ราย โดยเป็นผู้ติดเชื้อในประเทศ 746 ราย มาจากระบบเฝ้าระวังและระบบบริการฯ 22 ราย และจากการค้นหาเชิงรุกในชุมชน จ.สมุทรสาคร 724 ราย เป็นผู้ที่เดินทางมาจากต่างประเทศ และเข้าสถานกักกันที่รัฐจัดให้ (State Quiarantine) 10 ราย
ทั้งนี้ ส่งผลให้จำนวนผู้ป่วยยืนยันสะสม ล่าสุดเพิ่มขึ้นเป็น 16,221 ราย แบ่งเป็นการติดเชื้อในประเทศ 13,804 ราย จากการตรวจคัดกรองเชิงรุก 6,972 ราย และเป็นผู้เดินทางมาจากต่างประเทศ 2,417 ราย อยู่ในสถานที่กักกันที่รัฐจัดให้ 1,800 ราย รักษาหายป่วยเพิ่ม 233 ราย รักษาหายแล้วรวม 11,287 ราย ยังรักษาอยู่ 4,858 ราย ไม่มีผู้เสียชีวิตเพิ่ม จำนวนผู้เสียชีวิตรวม คงที่ 76 ราย